

# Илдар Халиков нефть-газ сәнәгате хезмәткәрләрен Химиклар көне белән котлады

*25.05.2014*


Татарстан Республикасы Премьер-министры Илдар Халиков нефть-газ сәнәгате хезмәткәрләрен һөнәри бәйрәмнәре – Химиклар көне белән котлады.


“Безнең республика химия һәм нефть химиясе тармаклары үсеше белән данлыклы, бу өлкәдә бай хезмәт тәҗрибәсе һәм көчле җитештерү потенциалына ия,- диелә котлау текстында. Татарстан Республикасы Хөкүмәте тарафыннан Химиклар көненә багышланган тантаналы чараларны ел саен уздыру турында карар кабул ителде.


Бүген Татарстанның нефть химиясе сәнәгатендә бөтен дөньяга билгеле белгечләр эшли.

Илнең химия сәнәгатен үстерүгә үзләренең гомерләрен багышлаган кешеләрнең хезмәтләре зур хөрмәткә лаеклы.

Танылган белгечләрнең уңышлары Татарстанның яшь химиклары өчен үрнәк булыр, дип ышанам.


Сезнең барыгызны да бу матур бәйрәмегез белән котлыйм! Ихлас күңелдән сезгә нык сәламәтлек, гаиләгезгә тынычлык һәм киләчәктә уңышлар телим.

Татарстан Республикасы Премьер-министры Илдар Халиков”.



*ТР Президенты матбугат хезмәте*
Илдар Халиков нефть-газ сәнәгате хезмәткәрләрен Химиклар көне белән котлады